Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 969/14/3309	Trenčín, 19.5.2015
EEČ : 2-28-41-2015

U Z N E S E N I E

Trestná vec:	obvinený XXXXX a spol.  
Prečin:	Poškodzovanie cudzej veci podľa § 246 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Podľa § 220 odsek 1 písmeno a) Trestného poriadku obvinení XXXXX a XXXXX vyhlásili, že spáchali skutok, za ktorí sú stíhaní, a nie sú odôvodnené pochybnosti o tom, že ich vyhlásenie bolo vykonané slobodne, vážne a určito. 

Podľa § 220 odsek 1 písmeno c) Trestného poriadku obvinený XXXXX zložil na účet Okresnej prokuratúry v Trenčíne číslo 1802073855/0200 sumu 100,- Eur na všeobecne prospešné účely, ktorá podľa vôle obvineného patrí štátu na pomoc obetiam trestnej činnosti a táto bude prevedená na účet Krajskej prokuratúry Trenčín číslo 7000003510/8180, pričom 50% z tejto sumy chce obvinený poukázať Trenčianskej univerzite A. Dubčeka Trenčín, číslo účtu SK13 81800000007000065375, BIC:SPSRSKBA.

 Podľa § 220 odsek 1 písmeno c) Trestného poriadku obvinený XXXXX zložil na účet Okresnej prokuratúry v Trenčíne číslo 1802073855/0200 sumu 200,- Eur na všeobecne prospešné účely, ktorá podľa vôle obvineného patrí štátu na pomoc obetiam trestnej činnosti a táto bude prevedená na účet Krajskej prokuratúry Trenčín číslo 7000003510/8180, pričom 50% z tejto sumy chce obvinený poukázať niektorej z materských škôl Trenčín, a to OZ rodičov pri MŠ Šafárikova, Trenčín číslo účtu 0272974212/0900.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Trenčín pod spisovou značkou ORP-1585/TN-TN-2014.
dňa 16.11.2014 v čase o 23.30 hod. v Trenčíne na ulici XXXXX poškodili vonkajší murovaný plot z bielej tehly patriaci k rodinnému domu XXXXX takým spôsobom, že nastriekali striebornou a zelenou farbou časť neidentifikovateľného nápisu o rozmeroch 190x400 cm, čím spôsobili poškodenému XXXXX škodu vo výške 100,- Eur

Odôvodnenie: 
Uznesením povereného príslušníka Obvodného oddelenia PZ Trenčín sp. zn. ORP-1585/TN-TN-2014 bolo podľa § 206 odsek 1 Trestného poriadku vznesené obvinenie XXXXX a XXXXX pre prečin poškodzovanie cudzej veci spolupáchateľstvom podľa § 20 k § 246 ods. 1  Trestného zákona na tom skutkovom základe, že dňa 16.11.2014 v čase o 23.30 hod. v Trenčíne na ulici XXXXX poškodili vonkajší murovaný plot z bielej tehly patriaci k rodinnému domu XXXXX takým spôsobom, že nastriekali striebornou a zelenou farbou časť neidentifikovateľného nápisu o rozmeroch 190x400 cm, čím spôsobili poškodenému XXXXX škodu vo výške 100,- Eur. 

Preskúmaním príslušného spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku, teda hranicu päť rokov.  

Obvinení ako aj poškodený s uzatvorením zmieru počas prípravného konania vyslovili súhlas. Obvinení slobodne, vážne vyhlásili, že spáchali skutok, pre ktorý sú stíhaní. Poškodený XXXXX nežiadal žiadnu náhradu škody. Súčasne obvinení zložili peňažnú sumu na všeobecne prospešné účely, a to XXXXX vo výške 100,- Eur a XXXXX vo výške 200,- Eur na účet Okresnej prokuratúry Trenčín číslo 1802073855/0200, ktorú prokurátorka považuje za dostačujúcu. Tieto čiastky boli obvinenými XXXXX dňa 03.03.2015 a XXXXX dňa 18.03.2015 vložené na účet Okresnej prokuratúry Trenčín. Uvedená suma je určená štátu na peňažnú pomoc obetiam trestnej činnosti, pričom obvinený XXXXX sa vyjadril, že 50% z tejto sumy chce obvinený poukázať Trenčianskej univerzite A. Dubčeka Trenčín, číslo účtu SK13 81800000007000065375, BIC:SPSRSKBA, a obvinený XXXXX 50% z tejto sumy chce poukázať niektorej z materských škôl Trenčín, a to OZ rodičov pri MŠ Šafárikova, Trenčín, číslo účtu 0272974212/0900.
 
Obvinení XXXXX a XXXXX neboli doposiaľ súdne trestaní ani odsúdení. Obvinený XXXXX bol priestupkovo riešený jedenkrát dňa 30.03.2013 pre priestupok podľa § 4 ods. 1 písm. a) zákona č. 8/2009 Z. z. o cestnej premávke v znení neskorších predpisov, za čo mu bola uložená bloková pokuta vo výške 20,- Eur. Obvinený XXXXX bol doposiaľ priestupkovo riešený jedenkrát dňa 16.03.2012 pre priestupok podľa § 108 ods. 1 písm. e) zákona SNR č. 513/2009 Z. z. o dráhach a o zmene a doplnení niektorých zákonov, za čo mu bola uložená bloková pokuta vo výške 10,- Eur. 

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osoby obvinených a ich osobné a majetkové pomery, som dospela k záveru, že takýto spôsob rozhodnutia je dostačujúci. 

Pretože podmienky pre schválenie zmieru a zastavenie trestného stíhania sú splnené, rozhodla som tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Muríňová
prokurátorka